|  |  |
| --- | --- |
| *Naziv obveznika:*  *POLJOPRIVREDNA I VETERINARSKA ŠKOLA OSIJEK* | |
| *Adresa sjedišta obveznika: JADROVSKA 20, 31000 OSIJEK* | |
| *Razina: 31* | *Broj RKP-a: 17659* |
| *Šifra djelatnosti: 8532* | *Matični broj: 03383482* |
| *Razdjel: 31* | *OIB: 96404672486* |

|  |
| --- |
| BILJEŠKE UZ FINANCIJSKE IZVJEŠTAJE ZA 2019. GODINU |

Sjedište Poljoprivredne i veterinarske škole Osijek je u Osijeku, Jadrovska 20. Osnivač Škole je Osječko baranjska županija, Osijek, Trg Ante Starčevića 2.

Škola obavlja djelatnost u skladu s odredbama Zakona o odgoju i obrazovanju u osnovnoj i srednjoj školi, Zakona o ustanovama, Statuta Poljoprivredne i veterinarske škole Osijek, Zakona o proračunu, Pravilnika o proračunskom računovodstvu i računskom planu, Pravilnika o financijskom izvještavanju u proračunskom računovodstvu i Godišnjeg plana i programa škole te školskog kurikuluma za školsku god 2019/2020.

Osnovne djelatnosti škole su:

|  |  |
| --- | --- |
| \* | organiziranje poljoprivredne proizvodnje za obavljanje praktične nastave za učenike, te trgovina na veliko i malo poljoprivrednim proizvodima i proizvodima praktične nastave |
| \* | organiziranje radionice za praktično tehničku obuku učenika i usluge radionice trećim osobama |
| \* | davanje usluga trećim osobama prema djelatnosti škole- strojni park, veterinarstvo, stočarstvo, biljna proizvodnja |
| \* | odgoj i srednje strukovno obrazovanje redovitih učenika i izvođenje programa za stjecanje srednje stručne spreme i niže stručne spreme za zanimanja u području poljoprivrede, strojarstva i veterine |
| \* | srednje strukovno obrazovanje odraslih osoba i to izvođenje programa za stjecanje srednje stručne spreme, niže stručne spreme, prekvalifikacije, osposobljavanja i usavršavanja, izvođenjem programa srednjeg strukovnog obrazovanja odraslih osoba za zanimanja u području poljoprivrede, strojarstva i veterine. |

|  |
| --- |
| BILJEŠKE UZ BILANCU |

Bilješka br. 1

Ukupna imovina na dan 31.12.2019. iznosi 27.919.228,00 kn što je 2,4 indeksnih poena manje u odnosu na prošlu godinu. Razlog je primjena redovitog godišnjeg ispravka vrijednosti nefinancijske imovine. Stanja po pojedinim kontima nefinancijske imovine te njihov ispravak vrijednosti se može vidjeti od AOP 004 do AOP 050. Na AOP 059 i AOP 060 mogu se vidjeti stanja zaliha sirovina i gotovih proizvoda koji su rezultat poljoprivredne proizvodnje praktične nastave.

Bilješka br. 2

Ukupna financijska imovina škole je vidljiva na AOP-u 063. Stanje žiro računa na dan 31.12.2019. iznosi 151.251,00 kn što je vidljivo na AOP-u 067. Stanje žiro računa je manje za 55 indeksnih poena s obzirom na prošlu godinu zbog utroška sredstava projekta Erasmus+ koja su činila većinski dio prošlogodišnjeg salda žiro računa. Sredstva su dobivena u 2018. godini, a većina aktivnosti po projektu su provedena u 2019. godini što objašnjava utrošak tih sredstava. Potraživanja na AOP-u 140 u iznosu od 22.438,00 kn se odnose na dospjela i nedospjela potraživanja za prihode koji će se priznati u budućem obračunskom razdoblju naplatom istih. Rashodi budućih razdoblja na AOP-u 158 iznose 411.329,00 kn te se odnose na plaću za 12. mj. 2019. godine koja dospijeva na plaćanje u 1. mj. 2020. godine.

Bilješka br. 3

Ukupne obveze na dan 31.12.2019. iznose 518.490,00 kn koje su vidljive na AOP-u 163. Većinski dio obveza se odnosi na već spomenutu plaću za 12. mj. 2019.

Bilješka br. 4

Na AOP-u 232 je vidljiv ostvaren višak prihoda od 546.404,00 kn, ali i manjak prihoda na AOP-u 236 od 489.950,00 kn. Provedena je obvezna korekcija rezultata u iznosu od 16.370,00 zbog kapitalnih prijenosa sredstava za financiranje nabave nefinancijske imovine.

Bilješka br. 5

Izvanbilančni zapisi na AOP-u 244 iznose 419.386,00 kn. Sastoje se od iznosa od 343.112,00 koji se odnosi na Zapisnik od ratnoj šteti i isporučenoj opremi u 2019. godini u sklopu II. faze programa “e Škole: Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće”. Ukupna vrijednost opreme iznosi 76.274,00 kn. Oprema su 2 projektora i 19 laptopa koja su vlasništvo CARNET-a i školi su dana na korištenje do kraja projekta kada će prijeći u vlasništvo škole.

Bilješka br. 6

Škola nema ugovornih odnosa (kreditna pisma, hipoteke, mjenice, zadužnice, police osiguranja) koji uz ispunjenje određenih uvjeta mogu postati obveza ili imovina.

Škola nema sudskih sporova u tijeku.

|  |
| --- |
| BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR RAS |

Bilješka br. 1

Ukupni prihodi poslovanja iznose 6.043.841,00 kn što je manje za 1 indeksni poen u odnosu na prošlu godinu.

Na poziciji AOP 064 – Tekuće pomoći proračunskim korisnicima iz proračuna koji im nije nadležan je ostvareno 5.044.237,00 kn što je 2,5 indeksnih poena više s obzirom na prošlu godinu. Iznos se odnosi na sredstva za plaće – Ministarstvo obrazovanja i prihod za poticaje od Agencije za plaćanja u poljoprivredi. Kapitalne pomoći proračunskim korisnicima iz proračuna koji im nije nadležan – AOP 065 iznose 56.364,00 kn. Taj iznos se sastoji od 43.600,00 kn od strane Ministarstva obrazovanja za potrebe opremanja škola kabinetskom opremom. Ostatak u iznosu od 12.674,00 kn su sredstva MZO za besplatne udžbenike, sufinanciranje lektire, sredstva za kupnju licenci i ostalo.

Na AOP-u 067 – Tekuće pomoći temeljem prijenosa EU sredstava je iskazana završna isplata po projektu Erasmus+ Rastemo zajedno iz 2018. Isplata sredstava je uslijedila nakon završnog izvješća svih provedenih aktivnosti po projektu u 2019. godini. Isplata je iznosila 24.411,00 kn.

Od vlastitih prihoda ostvareni su prihodi od 25.615,00 kn (AOP 116 – Ostali nespomenuti prihodi) što je više za 66,8 indeksnih poena u odnosu na prošlu godinu. Na tom kontu knjiženi su prihodi učeničke zadruge AgroVet koja je tek osnovana 2018. godine, a značajniji promet je ostvaren tek u 2019. godini što pojašnjava povećanje ove pozicije. Nadalje, ostvareni su Prihodi od prodaje proizvoda i robe – AOP 125 u iznosu od 47.887,00 kn i Prihodi od pruženih usluga – AOP 126 u iznosu od 50.841,00 kn koji se odnose na prihode od iznajmljivanja dvorane i prostora za automate i dr. Ukupni vlastiti prihodi stoga iznose 124.343,00 kn što je više za 28,18 indeksnih poena s obzirom na prošlu godinu.

Donacije u 2019. godini iznose 13.391,00 kn (AOP 128).

Prihodi iz nadležnog proračuna (Osječko-baranjska županija) iznose 767.034,00 kn što je više za 3,6 indeksnih poena u odnosu na prošlu godinu (AOP 131).

Bilješka br. 2

Ukupni rashodi poslovanja iznose 6.100.891,00 kn što je 5,1 indeksnih poena više nego prošle godine.

Rashodi za zaposlene (AOP 149) iznose 5.100.450,00 kn i to je 2,4 indeksnih poena više nego prošle godine. Materijalni rashodi iznose 1.091.491,00 kn (AOP 160) što je više za 18,5 indeksnih poena zbog utroška sredstava za opremanje škola - dijela koji je utrošen na sitan inventar i ostali potrošni materijal koji se smatra kabinetskim materijalom. To se vidi po AOP-u 171 Sitan inventar koji iznosi 21.478,00 kn što je povećanje od čak 450,3 indeksnih poena koji objašnjava nabavu opreme. Drugo značajnije povećanje materijalnih rashoda je vidljivo na AOP-u 165, iznos od 82.962,00 kn što je povećanje od 165,3 indeksnih poena zbog realizacije projekta Erasmus+ čija se glavnina aktivnosti odvijala u 2019.

Rashodi za nabavu nefinancijske imovine iznose 77.515,00 kn – AOP 341. Oprema u iznosu od 29.017,00 kn je financirana sredstvima MZO, nabava knjiga ukupno iznosi 10.778,00 kn (sufinanciranje MZO za udžbenike, lektiru, sufinanciranje OBŽ za lektiru i donacija knjiga od strane Gradske knjižnice i fizičkih osoba), oprema u iznosu od 37.720,00 kn je nabavljena iz vlastitih izvora i manji dio od donacije (donacija PIP d.o.o. za pčelarsku opremu)

Bilješka br. 3

Ostvaren je manjak prihoda u tekućoj godini u iznosu od 134.565,00 kn koji će biti pokriven viškom prihoda iz prethodnih razdoblja, a koji iznosi 191.019,00 kn, a korigirani rezultat na kraju izvještajnog razdoblja iznosi 56.454,00 kn. Višak prihoda iz prethodnog razdoblja se odnosi na projekt Erasmus+, ali i vlastite prihode. Rezultat na kraju izvještajnog razdoblja je znatno manji nego prošle godine – za 70,4 indeksnih poena zbog realizacije projekta Erasmus+, zatim značajnog iznosa materijalnih rashoda – ukupno 80.322,00 kn (energenti, izmjena namjene-povećanje sredstava za nastavni materijal za školski poligon, usluge tekućeg i investicijskog održavanja i dr.) u 12. mj.2019. god koji su plaćeni u 01. mj. 2020., a financiraju se od strane nadležnog proračuna čiji prihod za navedene rashode se knjiži u 01. mj. 2020.

Višak prihoda od 56.454,00 kn se prenosi u sljedeću proračunsku godinu 2020.

Bilješka br. 4

Broj zaposlenih na osnovi stanja na početku i na kraju izvještajnog razdoblja je 49, a na osnovi sati rada je 42.

|  |
| --- |
| BILJEŠKE UZ IZVJEŠTAJ O OBVEZAMA |

Bilješka br. 1

Stanje obveza na dan 01. siječnja 2019. godine iznosi 554.813,00 kn (AOP 001).

Stanje obveza na kraju izvještajnog razdoblja, na dan 31.12.2019. godine iznosi 518.490,00 kn (AOP 036).

Dospjele obveze iznose 22.366,00 kn te se uglavnom odnose na račune koji su pristigli za 11. i 12. mj. 2019. godine, s valutom plaćanja do 31.12.2019. i plaćene kroz siječanj 2020. godine.

Nedospjele obveze u iznosu od 496.123,00 kn se odnose na plaću za 12/2019. te račune koji su pristigli za 12. mj. 2019., ali dospijevaju tijekom siječnja 2020. godine ili kasnije.

|  |
| --- |
| BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI – OBRAZAC RAS F |

Bilješka br. 1

Rashodi za srednjoškolsko obrazovanje iznose ukupno 6.178.406,00 kn što je vidljivo na AOP-u 114.

Pozicija se sastoji od pozicije nižeg srednjoškolskog obrazovanja u iznosu od 180.831,00 kn i pozicije višeg srednjoškolskog obrazovanja u iznosu od 5.997.575,00 kn. Niže srednjoškolsko obrazovanje je trogodišnji smjer cvjećara u školi.

Ukupan iznos tih pozicija odgovara i poziciji ukupnih rashoda na AOP 404 u obrascu PR RAS.

|  |
| --- |
| BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA– OBRAZAC P VRIO |

Bilješka br. 1

U 2019. godini nije bilo promjena u vrijednosti i obujmu imovine i obveza.

U Osijeku, 30. siječnja 2020. godine

Voditelj računovodstva: Ravnatelj:

Kristina Mennel, mag.oec. Rudi Lukačević, prof.

|  |
| --- |
|  |